8.3.2022
SL
Uradni list Evropske unije
C 111/3
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10637 – CERTAS / ENGIE SOLUTIONS / SSEC JV) Zadeva, primerna za obravnavo po poenostavljenem postopku (Besedilo velja za EGP)
(2022/C 111/03)
1.
Komisija je 28. februarja 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — Certas Energy France („Certas“, Francija), ki ga obvladuje podjetje DCC plc („DCC“, Irska), — Engie Energies Service - Engie Solutions („Engie Solutions“, Francija), ki ga obvladuje podjetje Engie SA („Engie“, Francija), — SSEC (Francija).
Podjetji Certas in Engie pridobita v smislu člena 3(1)(b) in člena 3(4) uredbe o združitvah skupni nadzor nad podjetjem SSEC.
Koncentracija se izvede z nakupom delnic v novoustanovljeni družbi, ki je skupno podjetje.
2.
Poslovne dejavnosti zadevnih podjetij so:
— za Certas: upravljanje bencinskih servisov v Franciji na avtocestnem in cestnem omrežju.
Matična družba DCC je po vsem svetu dejavna na štirih področjih v različnih sektorjih, kot so tehnologija, zdravstvo, utekočinjeni naftni plin ter maloprodaja in nafta, — za Engie Solutions: zagotavljanje storitev, povezanih z upravljanjem z energijo, v Franciji.
Matična družba Engie je po vsem svetu dejavna na področju oskrbe s plinom, električno energijo in storitvami, povezanimi z upravljanjem z energijo, — za SSEC: novoustanovljeno skupno podjetje, dejavno na področju postavitve in upravljanja polnilnih postaj za električna vozila v Franciji. 3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
(1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.